
VENDIM

Nr. 746, datë 20.12.2023
PËR KALIMIN NË PËRGJEGJËSI ADMINISTRIMI TEK AGJENCIA SHTETËRORE E KADASTRËS TË NJË PJESE TË PASURISË NR. 4/5-ND, ZONA KADASTRALE 2282, KRUMË, DHE PËR NJË NDRYSHIM NË VENDIMIN NR. 448, DATË 16.6.2005, TË KËSHILLIT TË MINISTRAVE, TË NDRYSHUAR
Në mbështetje të nenit 100 të Kushtetutës dhe të neneve 13, 14 e 15, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e Kryeministrit, Këshilli i Ministrave

VENDOSI:

1. Kalimin në përgjegjësi administrimi tek Agjencia Shtetërore e Kadastrës të një pjese të pasurisë nr. 4/5-ND, zona kadastrale 2282, Krumë, sipas formularit dhe planimetrisë që i bashkëlidhen këtij vendimi, për ushtrimin e funksioneve administrative. 
2. Pasuria e përcaktuar në pikën 1, të këtij vendimi, i shtohet listës së inventarit të pronave të paluajtshme shtetërore, që i bashkëlidhet vendimit nr. 448, datë 16.6.2005, të Këshillit të Ministrave, “Për miratimin e listës së inventarit të pronave të paluajtshme shtetërore, të cilat i kalojnë në përgjegjësi administrimi Zyrës Qendrore të Regjistrimit të Pasurive të Paluajtshme”, të ndryshuar.
3. Ngarkohet Agjencia Shtetërore e Kadastrës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
KRYEMINISTËR 
Edi Rama

